ISIGIDIMI SAMAXOSA, APRIL 1, 1887.

31

ndelezweni engapandle kwalondlu, wemka nomkonto utyityimba emhlana, etiwe kohle nge *nkonjane,* waya wela kwa ntsiza ehlatini. Kute kwakusa waya kufunwa ngudade wabo, waya wamfumana, yatyandwa Io nkonjane, wamonga wade wapila wamnika nomnweba wonyamakazi omhle kunene. Kwati batala ko ukufunwa nanguyise, wamane yena etubela, ebamba neqelana elitile olimngungileyo, wade wapuma emideni ka Jobe uyise. Kokona kuqaleka kwencitakalo ke oko. Bati abasemlungwini ukutelekelela, fanukuba eloxosha lokusinda kuka Godongwana kumayela no 1785-90. U Godongwana kutiwa wacanda kwizizwe ngezizwe nakuzo ehamb'epuluka ezandleni zentshabantshaba ezininzi, kuba lisilwa lonke elase Mbo.

UKUQUBISANA KWAKE NA BELUNGU.

Kutiwa wabekisa ezantsi ukutubela kwake, wada wafika e Natala apo wafika wabona ubantu abamhlope, abafana (ngokuva ngembali) nababantu babulawayo kwela kowabo kudala, ukuze kuse kuba yinto enje-nje-nje.

INTW'AFIKE WAZIFUNDA KU BELUNGU.

Efikile kwaba bantu bamhlope, ufike wafunda izixobo zabo (kuba wayengazelwa bukosi banto) wafunda ukwenza amabuto (regiments) nezinye ke izinto afiko wazibuka zoluhlanga lum- hlope, ezinje ngokukwela amahashe (kuba yenye yezinto ebezinga ziwa e Mbo) wada naye wazuza amabini.

UKUFA KUKA VISE NOKU GODUKA KWAKE.

Kuvakele elapo ukuba uyise akaseko, ubub'ile. Unduluke kwa oko ukugoduka, esel’ekwele emahasheni namhla, into ete leyo yamnika isitozela esikulu kuzo zonke izizwe abe hamba ecanda kuzo, wada waya kufika ekaya. Efikile kona, ufike sekulaulwa yenye inkosi, kuba ubengaziwa nalapo waya kona nokuba wafa waba sinina. Ite lonkosana akufika, yasel’- inyela umciza kunye neqedlana eyemka nalo, kuba, ute akubabonisa inxeba eliya lenkonjane, bakolwa ukuba nguye kanye. Ite yakubaleka lonkosana, wafunza u Godongwana, wayicita, wayibulala, yaba iyapela into eb’itetwa. yaba nguye oyinkosi yama Tetwa. Kute emva koko wavukelwa naze zinye inkosana zakowabo, walwa nazo, wazoyisa zonke, Wat’ukuduma oku wacanda ilizwe, lajikwa namhla ne gama lake kwatiwa ngu Dingiswayo, oko kukuti, wayeke wabadu- liswa emazweni, wadinga, akaba nakaya. Zite zakupela zonke ezonto bezimkataza waqala kaloku u Dingiswayo wenza amabuto njengoko wabonela kwaba mhlope, okuya ebesengu Nxu-nkonjana elizweni lase mzini. Kwaqala kwavakala kwa Zulu ukuba u Dingiswayo wenza amabuto ngesibindi (kuba ube yiminyaka elishumi elinesihlanu eyindlodlo kwelase Mlungwini. Sabanjalo ke isiqalo sencitakalo yase Mbo, eyabeta izizwe zaya kupumela i Zambezi inxenye, ezinje ngoma Hlubi nezinye.

(*Isaqutywa*.)

INTSINGISELO ZAMA QALO ESI-XOSA.

*“ Umta Wedolo.”*

Eli qalo lizekelwe ekubeni esiti xa umntu anomta obuhlungu edolweni, axakeke nokuhamba, nokwenza ezinye izinto. Ke yasel’iba liqalo ema Xoseni ukuti xa umntu axakwe yindawo emxakileyo asel’esiti—“ Koko ndinomta wedolo.”

*Into* *ayibetwa nga Nkana.*

Eli qalo liteta ukuti—Musa ukuyikupela yonke into oyaziyo kubantu basemzini. Lifana kwanala ati—Unga- zityand’igila—Ungazikup’inyongo, njalo-njalo. Kuti ke ngoko ukuba kuviwa umntu eyitsola eyimisa ngomxolo ukuyi xela into kubantu abangatenjwayo kutiwe—Intw’ayibetwa nga Nkana.

*“ Litolwe nga Batwa,"*

Kutiwa ngamanyange bebeti a Batwa bakuba betole inyamakazi, nokuba yiyipina bafike baqale nge nqweme, balenze ityotama oko kukuti balidibanise nobubende, nokuba liti ukuze kutiwe lityotama kube kuxa inqweme lityebe kunene, nje ngoko lidla ngokuba njalo ele xama nele nyati. Ke badla ngokuti bakuba bedle inqweme, suke bacubuke bozele, bafunyanwe zintshaba zabo sebe zisulu. Wabafumana ngalonto no Gxuluwe. Sekutike xa kunconywa ubusulu bento kutiwe—“ Ixama litolwe nga Batwa.”

*Wokolwa yeyo Kosa.*

Lento ingumntu ubuninzi iyitanda kakulu inyama eyosiweyo kune pekiweyo. Eliqalo livele ekubeni esiti umntu naxa sel’edikiwe yepekiweyo apenukele kweyosiweyo ekutike ngoko xa sukuba kusitiwa umntu iya kumxaka into kutiwe—Wokolwa yeyokosa.

*“ Ukubamb' Isisila se Hobe.”*

Kukuti umntu oteta ngenteto entle egudileyo, ebonakala ngati inenyaniso pakati, kanti umnika buso bumbi. elona cala line nene akalivelisanga, uvelise elizotywe ngayo kupela. Lonteto itatyatelwe ekubeni bekute xa kutiyelwa intaka, nokuba kunge zibata nange migibe, kuti ukuba kufikwe kubaba ihobe, ati wumbi ngenxa yobunxamo, alibamba nge sisila, alikulule ke, kanti siyakusuka sixwiteke sisale sodwa isisila, libaleke limke ihobe, asale nesisila kupela, adane ke ngoko. Selide yali qalo ngoku ema Xoseni lokuba wokulumka “ Ungabambi inqe le hobe, okunye isisila salo.” Okunye licala elingena nyama eli ngama tambo.

*“ Isisele Sombinza.”*

Lomti ungu mbinza, ubutyiwa kunene ema Xoseni, ungenzelwa nandlala. Ngumti oti nokuba kufikwe uluhlaza udwatywe ukiwe, umbelwe izisele oyakuti wakufumana imfudumalo, ubehle uvutwe kamsinya. Lukwa njalo u Tongoti. Ukutya kwalo kufana ne *Rarnati* kuloko

kuku ncinane kunayo. Ke ezo zisele zo mbinza ziba zisulu zokubiwa, nokubonwa nangumntu obengazinto ngazo. Livel’apoke eliqalo lokuti—“ Usisulu sombinza.” Okunye asi mti kabani, sisele somntu wonke.

*Deda Mhlangala Endaweni ye Nywagi."*

Ezo nyamazana zombini, zipantse ukufana ngezi milo zomzimba, nemilomo ubu ntshuntshute, kuloko zahlukene ngama bala, nange ziqwana zazo. Kekaloku eli qalo laqala kuba zingeli namanqawa ab’ehlala ewabonelela nokoyisana kwawo lo maramncwana, aqonda kakuhle ukuba umhlangala uyoyiswa kanye yinywagi, kanga ngokude iti yakufika apo sukuba kuko umhlangala-, sel’udeda umka kulondawo, yasel’iba liqalo ke ngoko, ekuti kwakufika umntu omkulu kwabanye kutiwe—“ Mawudede umhlangala ndaweni ye nywagi.”

*“ Umtya ne Tunga?'*

Kubonakala ukuba eliqalo lizekelwe endaweni yokuba itunga ema Xoseni belifakwa umtya, kuba bekuhlalwa kufudukwa. Ebeti ukuba. akagqutyutelwe zintloko ngamakwenkwe, atyatwe emagxeni. Ke ngoko ib’ingento bekusahlukana umtya netunga. Enye indawo kukuba kakade xa kusengwayo inkomo, kwahlala kuko imitya ebizwa ngentambo zokusenga, kwa imitya engaze yahlukane nama tunga. Ke ngoko sekusiti ukuba izinto sitene ntca, zitandana nokuba ngabantu, kutiwe—“ Ngumtya ne tunga.” Akwabu anjalo la ati—“ Intlaka ne xolo,” neli liti—“ Intlangu nenjakazi.”

*(Zizaqutywa)*

INCWADI ZABA BALELI.

INCWADI ZESI XOSA.

Nkosi yam,

Kwintlanganiso ye ngqungqutela yaba fundisi eyayi ngo July, kwa-gqitywana ngezindawo,—“ Okokuba inani laba lesa isi Xosa liyanda kuyanqweneleka ke ngoko ukuba landiswe inani lencwadi ezingalo nteto, Kube kukangelwe kwindawo yokuba i Business Committee inikwe igunya xa inazo incwadi ezifanelekileyo nokuba zezenziwayo nokuba zeziguqulwayo kwezinye, esukuba inga ingazishicilela, ukuba isekeleza i Religious Tract Society, kuba i Conference ingena mali inayo yendleko zokushicilela.”

I Business Committee inomnqweno wokunga ingayazi into enokwe- nziwa nokuze ibe nento eyenzayo nayo kulento. Ndinga ke ngoko ndinga balelana nawe kwanamanye amanene antsundu ngayo lendawo, ukuze ndifumane amacebo, nezimvo zenu, kwanokubambisana ngayo lento.

Enye indlela ekungaqutywa ngayo, kukusebenzisa lama pepa asel’eko esi Xosa, anje nge *Sigidimi* kwane *Mvo*. Ndinenkolo yokuba inxalenye yawo singaquba ngawo. Kungengakuba sikangele ekubaleni indaba zemicimbi yolaulo, kukuketa indawo eziya kunoneleleka ebantwini bonke njengezo zifumaneka kuma pepa esi Ngesi. Omnye wentlanganiso yaba fundisi uke wakankanya into eninzi yama pepa ange Mpilo (*Health*). Izinto ezinga shicilelwayo zingaba zezintsha? okunye kuguqulwe kwese ziko.